# Caixa de ritmes

### De Viquipèdia

Una caixa de ritmes és un dispositiu electrònic físic que permet composar, programar i reproduir patrons de ritme mitjançant un seqüenciador intern i un generador de sons de percussió.

## [edita] Funcionament i característiques

A diferència d'un seqüenciador convencional, la caixa de ritmes es basa en la programació de patrons, que són grups limitats de compassos que es reprodueixen de forma cíclica. Això vol dir que un cop posada en marxa, la caixa de ritmes reproduirà el mateix patró en bucle (loop) fins que no se li doni l'ordre de passar a un altre. La programació es realitza introduint les notes una a una sobre una gràfica de patró, dividida en compassos i subdividida segons la quantització prefixada (negres, corxeres, semicorxeres, etc). Una altra diferència és que a la caixa de ritmes no existeix el concepte de duració de nota, ja que sempre es reprodueix la totalitat de cada so.

Els sons estan emmagatzemats en forma de llibreria i s'agrupen en sets segons el seu tipus (bateries acústiques, percussions llatines, percussions ètniques, electrònica, etc). La capacitat d'edició varia segons les prestacions de l'aparell, existint models molt potents que es poden considerar com a veritables sintetitzadors de percussió.

## [edita] Breu repàs històric

El primer intent de crear un compositor de ritmes automàtic es va dur a terme entre els anys 1930 i 1931 a mans de l'enginyer rus Léon Theremin (inventor del conegut instrument electrònic que porta el seu nom). Aquest consistia en un complexe aparell electromecànic anomenat Ritmicó. La seqüència rítmica s'introduïa mitjançant un petit teclat musical i quedava "gravada" en uns discs metàlics perforats. Al girar els discs permetien o interrompien el pas de la llum d'unes cèl·lules fotoelèctriques connectades a un generador de so. Els sons eren molt simples i es basaven en l'adició i sustracció d'un nombre limitat d'harmònics generats per un oscil·lador d'ona senoidal mitjançant vàlvules de buit.

La primera caixa de ritmes programable, pròpiament dita, apareix als anys 70 a mans de la companyia japonesa Roland i va ésser la Roland CR-78. A l'igual que els sintetitzadors de l'època llur generació de so era analògica. Posteriorment a la CR-78 va seguir la famosa sèrie TR que va influir de forma decisiva en l'evolució de la música electrònica i el dance. Cap destacar el cèlebre model TR-909 com un híbrid entre analògic i digital, ja que la seva generació de so aplicava ambdues tecnologies, a més d'implementar interfaç MIDI en lloc del control per voltatge de llurs predecessores. Curiosament aquesta caixa de ritmes fou molt refusada al principi ja que el seu so no era completament electrònic ni completament acústic, malgrat que hi van haver multitud de grups, inclús rock, que la van usar com a substitut real a una bateria acústica.

Amb l'avanç de la tecnologia digital a mitjants dels anys 80 el so de les caixes de ritmes va canviar radicalment, al permetre treballar directament sobre mostres de so real, a més d'oferir la possibilitat d'afegir nous sons mitjançant tarjes d'expansió. Alguns aparells de l'última (i final) generació eren tant sofisticats que permetien afegir subtilment l'"error humà" en les seqüències, així com les diferències que es produeixen al colpejar els instruments sobre diferents zones de la superfície.

## [edita] Caixes de ritmes considerades històriques

- Roland sèrie TR: TR-505, TR-606, TR-626, TR-707, TR-727, TR-808 i TR-909
- Yamaha sèrie RX: RX-5 i RX-11
- Linn Drum

## [edita] Temes relacionats

- Seqüenciador
- Workstation
- Màquina de grooves

Obtingut de "http://ca.wikipedia.org../../../c/a/i/Caixa_de_ritmes.html"

Categoria: Instruments electrònics

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Suomi
- Français
- Italiano
- 日本語
- Nederlands
- Polski
- Русский
- Svenska